CELEX: 62007TN0407
Language: et
Date: 2007-11-08 00:00:00
Title: Kohtuasi T-407/07: 8. novembril 2007 esitatud hagi — CMB ja Christof versus komisjon ja EAR

12.1.2008   
            
            
               ET
            
            
               Euroopa Liidu Teataja
            
            
               C 8/22
            
         8. novembril 2007 esitatud hagi — CMB ja Christof versus komisjon ja EAR
   (Kohtuasi T-407/07)
   (2008/C 8/39)
   Kohtumenetluse keel: inglise
   Pooled
   
      Hagejad: CMB Maschinenbau & Handels GmbH (Gratkorn, Austria) ja J. Christof GmbH (Graz, Austria) (esindajad: advokaadid A. Petsche, N. Niejahr ja Q. Azau ning solicitor F. Young.)
   
      Kostjad: Euroopa Ühenduste Komisjon ja Euroopa Ülesehitusamet
   Hagejate nõuded
   
               —
            
            
               Tühistada otsus;
            
         
               —
            
            
               kohustada EAR teatud dokumente esitama;
            
         
               —
            
            
               kohustada EAR hüvitama hagejate kahju 26 862,17 eurot ja saamata jäänud tulu 3 197 968,80 eurot ning maksma intressi alates kahju tekkimise kuupäevast;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hagejad vaidlustavad Euroopa Ülesehitusameti 29. augusti 2007. aasta otsuse, milles kinnitati nende pakkumuse tagasi lükkamine ja lepingu sõlmimine teise pakkujaga seoses hanketeatega EuropeAid/124192/D/SUP/YU (ELT 2006/S 233-248823) kogu Serbia Vabariigis (väljaarvatud Kosovo) meditsiinijäätmete käitlemiseks ja transportimiseks mõeldud seadmete tarne, kohaletoimetamise, paigaldamise, müügijärgse teeninduse ja seadmete kasutamise alase koolituse kohta. Hagejad nõuavad ka otsusega väidetavalt tekitatud kahju hüvitamist.
   Oma hagi toetuseks väidavad hagejad, et hankija rikkus lepingu sõlmimise kriteeriume, kuna edukas pakkumus ei vastanud tehnilistele nõuetele.
   Lisaks väidavad hagejad, et hankija rikkus menetlusnorme, ei põhjendanud oma otsust ja rikkus hea halduse põhimõtet.